64 HOSEBONDERIE 



prouoz & les bailifs ke deyuent aconte de purchaz de cors 

 de tot Ian. E le prouost deit respondre del issue des 

 iumentes de la cort ceo est asauer de chescune iumente vn 

 poleyn par an e si li eit nule ke neyt poleyn si seit enquis 

 si ceo seit par mauueyse garde ou par defaute de viaunde ou 

 par trop graunt trauail ou par defaute de stalun ou ke ele 

 seit barayngne ke ele ne porte mye poleyn & la poeit auer 

 chaunge pur vn autre a tens & ne fist mye si seit charge 

 pleynement del issue ou de la value. E si ili eit nul 

 cheual ou beste morte en la cort si seit enquis si ceo seit 

 par defaute de gardeyn ou du bailif ou du prouost ke le 

 puissent auer sauue ou nul amendement auer mys & ne 

 firent si le paent de lur e si il morent par meschaunce ke 

 il ne puissent mes si com morine auient acoune feez sur 

 bestes respoyngne le prouost des quirs & des peaus & des 

 chars & des issues & le metre al emprowement le seyngnur 

 a myeuz ke il sauera ou purra. E si li eit nule chose 

 perdue en la cort ou dehors ou emble lequel ke ele seit viue 

 ou morte petite ou graunde ou le seyngnur puisse auer 

 nule manere de perte ou par arsun ou en nule autre 

 manere le seyngnur deit prendre a prouost & le prouost 

 deit prendre a ceus de la cort ke copables seient. E fet 

 a sauer ke touz les seriaunz de la cort hommes & femmes 

 deiuent estre entendanz a prouost pur ceo ke le prouost 

 deit respoundre de lur feez & le prouost deit mettre ceus en 

 la cort pur queus il voudra respoundre de lur fetz. E deit 

 le seneschal ver ke le prouost eit bons plegges de touz ceus 

 de la cort ki par le prouost isunt mis e si le seyngnur 

 resseit nul damage par le prouost & le prouost neit dont 

 il puisse rendre les damages touz ceus de la vile ke luy 

 elurent rendent le surplus pur luy de ceo ke il ne purra 

 paer. E si le seyngnur ymette parker ou messer ou 

 graunger ou autre ki ke il seit & le seyngnur resseiue nul 

 damage par nul de eus ke il imette le seyngnur se deit 

 prendre a eus pur ceo ke il imist & nyent a prouost. Fet 

 a entendre ky as maners ke sunt gardes par bailifs ' ke 

 respount del maner tot autresi com le prouost rende 



1 [ou ili a nul prouost tors baillif.] 



